Պետք է նկատել, որ Քիլիսը մի քանի տասնյակ անգամ հրետակոծվել ու հրթիռակոծվել էր Սիրիայի հյուսիսում ԻՊ-ի վերահսկած տարածքներից, որտեղ զոհվել էր մոտ 20 մարդ։ Դրանով պայմանավորված՝ Քիլիսում կազմակերպվեցին բողոքի ակցիաներ, որոնց հարյուրավոր մասնակիցներն իշխանություններից պահանջեցին ապահովել իրենց անվտանգությունը, ինչից հետո ԹԶՈՒ-ն Սիրիայի հետ սահմանի երկայնքով՝ Ազեզ-Ջերաբլուս գոտուն հարակից թուրքական շրջաններում, մեծացրեցտանկերի և հաուբիցների թիվը: Դժվար է պատկերացնել, թե ԻՊ-ն ինչ նպատակներ կարող էր հետապնդել Քիլիսը հրթիռակոծելով և հրետակոծելով, սակայն ակնհայտ է, որ դա Թուրքիայի համար միտված էր Սիրիայի հյուսիս ներխուժելու և այնտեղ «անվտանգության գոտի» ձևավորելու «օրինական հիմք» ստեղծելուն, որը պետք է սեպի դեր խաղարՍիրիայի քրդաբնակ Քոբանի և Աֆրին շրջանների միջև։